વીજળીના તાર શોધવાના પ્રયત્નોમાં સાંજ સુધી ભટકેલી ક્લેરા સ્ટેઇનબર્ગને શિન્ડલરની સ્ત્રીઓની બેરેકો તરફથી કોઈકના નામો પોકારાવાના અને સ્ત્રીઓના હસવાના અવાજો આવતા સંભળાયા! પોતાના ભેજભર્યા ઝૂપડામાંથી ધીમે-ધીમે બહાર આવીને એણે જોયું તો સ્ત્રીઓના કેમ્પની અંદરની વાડ પાસે બધી સ્ત્રીઓ કતારબંધ ઊભી હતી. કેટલીક સ્ત્રીઓએ તો માત્ર બ્લાઉઝ અને લાંબા પાયજામા જ પહેરેલાં હતાં. સાવ નિરાધાર અને હાડકાના માળા જેવી લાગતી હતી એ સ્ત્રીઓ! અને છતાંયે નાનકડી કિશોરીઓની માફક ખડખડાટ હસતી હતી! પેલી ગોરી એસએસની સૈનિક યુવતી પણ આજે તો ખુશખુશાલ હતી, કારણ કે જો આ સ્ત્રીઓ મુક્ત થશે, તો એ પોતે પણ ઓસ્વિટ્ઝમાંથી મુક્ત થઈ શકશે એ નક્કી!